CELEX: 32015R0414
Language: hr
Date: 2015-03-12 00:00:00
Title: Uredba Komisije (EU) 2015/414 оd 12. ožujka 2015. o izmjeni Direktive 2002/46/EZ Europskog parlamenta i Vijeća u pogledu (6 S )-5-metiltetrahidrofolne kiseline, soli glukozamina koja se upotrebljava u proizvodnji dodataka prehrani  Tekst značajan za EGP

13.3.2015   
            
            
               HR
            
            
               Službeni list Europske unije
            
            
               L 68/26
            
         UREDBA KOMISIJE (EU) 2015/414
   оd 12. ožujka 2015.
   o izmjeni Direktive 2002/46/EZ Europskog parlamenta i Vijeća u pogledu (6S)-5-metiltetrahidrofolne kiseline, soli glukozamina koja se upotrebljava u proizvodnji dodataka prehrani
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (1), a posebno njezin članak 4. stavak 5.,
   budući da:
   
               (1)
            
            
               U Prilogu II. Direktivi 2002/46/EZ utvrđuje se popis vitaminskih i mineralnih tvari te oblika svake od tih tvari, koje se smiju koristiti u proizvodnji dodataka prehrani. Uredbom Komisije (EZ) br. 1170/2009 (2) zamjenjuju se prilozi I. i II. Direktivi 2002/46/EZ.
            
         
               (2)
            
            
               U skladu s člankom 14. Direktive 2002/46/EZ, odredbe o vitaminskim i mineralnim tvarima u dodacima prehrani koje mogu imati učinak na javno zdravlje usvajaju se nakon savjetovanja s Europskom agencijom za sigurnost hrane („Agencija”).
            
         
               (3)
            
            
               Na temelju zahtjeva za dodavanje (6S)-5-metiltetrahidrofolne kiseline, soli glukozamina kao izvora folata na popis iz Priloga II. Direktivi 2002/46/EZ, Agencija je 11. rujna 2013. donijela znanstveno mišljenje o (6S)-5-metiltetrahidrofolnoj kiselini, soli glukozamina kao izvoru folata dodanom u prehrambene svrhe dodacima prehrani i o biološkoj raspoloživosti folata iz tog izvora (3).
            
         
               (4)
            
            
               Iz mišljenja Agencije slijedi da uporaba (6S)-5-metiltetrahidrofolne kiseline, soli glukozamina u dodacima prehrani ne predstavlja sigurnosni rizik kao izvor folata.
            
         
               (5)
            
            
               Na temelju pozitivnog mišljenja Agencije, (6S)-5-metiltetrahidrofolnu kiselinu, sol glukozamina trebalo bi dodati na popis iz Priloga II. Direktivi 2002/46/EZ.
            
         
               (6)
            
            
               (6S)-5-metiltetrahidrofolna kiselina, sol glukozamina novi je sastojak hrane čije je stavljanje na tržište odobreno Provedbenom odlukom Komisije 2014/154/EU (4).
            
         
               (7)
            
            
               Provedeno je savjetovanje sa zainteresiranim stranama putem Savjetodavne skupine za prehrambeni lanac i zdravlje životinja i biljaka te su uzete u obzir dostavljene primjedbe.
            
         
               (8)
            
            
               Stoga je Direktivu 2002/46/EZ potrebno na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U Prilogu II. Direktivi 2002/46/EZ pod naslovom 10. (FOLAT) odjeljka A dodaje se sljedeća točka (c):
   
      
                  „(c)
               
               
                  (6S)-5-metiltetrahidrofolna kiselina, sol glukozamina”
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. ožujka 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 183, 12.7.2002., str. 51.
   
   
      (2)  Uredba Komisije (EZ) br. 1170/2009 od 30. studenoga 2009. o izmjeni Direktive 2002/46/EZ Europskog parlamenta i Vijeća i Uredbe (EZ) br. 1925/2006 Europskog parlamenta i Vijeća u odnosu na popise vitamina i minerala i njihovih oblika koji se mogu dodavati hrani, uključujući dodatke prehrani (
      SL L 314, 1.12.2009., str. 36.).
   
      (3)  EFSA Journal 2013.; 11(10): 3358.
   
      (4)  Provedbena odluka Komisije 2014/154/EU оd 19. ožujka 2014. o odobravanju stavljanja na tržište (6S)-5-metiltetrahidrofolne kiseline, soli glukozamina, kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 85, 21.3.2014., str. 10.).